Povodom Dana bijelog štapa „Zvončiće“ su posjetili djelatnici i članovi Udruge slijepih Koprivničko- križevačke županije. Djeca su upoznala Ivu, članicu Udruge slijepih. Iva je djeci kroz slikovnicu za slijepe pokazala kako slijepi čitaju, upoznala sa Brailleovim pismom i pokazala zvučnu loptu kojom se ona igra. Djeca su isprobala naočale koje simuliraju različita oštećenja vida, vodili jedni druge te isprobali kako je hodati sa bijelim štapom. Cilj ovog posjeta bio je upoznavanje djece sa slijepom osobom te načinu pristupanja tim osobama kako bi djeca od malih nogu razvijala senzibilitet i toleranciju prema osobama sa posebnim potrebama. Zahvaljujemo djelatnicima Udruge slijepih KKŽ Alenu i Maji i članici Ivi na posjeti. Nadamo se kako će naša djeca svoja iskustva prenijeti na roditelje, bake i djedove da svi zajedno znamo kako pomoći i pristupiti slijepoj osobi u trgovini ili na ulici.